
Nr. ________________________
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

privind aprobarea Documentaţiei de Avizare a Lucrărilor de Intervenţii pentru obiectivul de investiţii “Pasarela Gelu-Crizantemelor”
1. Descrierea situaţiei actuale
    

 Pasarela Gelu are o lungime de 46,00 m iar lăţimea este de 2,20 m. În prezent traficul care se desfăşoară pe pasarelă este pietonal, iar circulatia ciclistă de pe un mal pe altul este împiedicată de panta abruptă de urcare-coborâre a scărilor pasarelei.

Lucrările de întreţinere la acesta pasarelă au fost în general sporadice. 
În timp s-a produs degradarea betonului de acoperire a armăturii, care prin dislocare a favorizat corodarea acesteia din urmă. În prezenţa unei umidităţi ridicate, fenomenele de coroziune şi îngheţ-dezgheţ au avut efecte amplificate. Se reduce astfel capacitatea portantă a elementului de rezistenţă şi în final a structurii în ansamblu.


Având în vedere cele mai sus menţionate pentru conservarea capacităţii portante a structurii la nivelul actual, respectiv pentru păstrarea structurii în exploatare la parametrii normali, se impune efectuarea în cel mai scurt  timp, a lucrărilor de consolidare a structurii pasarelei.

Reabilitarea acestei pasarele are o importanţă deosebită pentru locuitorii municipiului  Timişoara din punct de vedere social. Realizarea lucrărilor, va îmbunătăţi considerabil viabilitatea şi starea tehnică a structurii acesteia şi implicit confortul şi siguranţa utilizatorilor.

 Din toate considerentele prezentate mai sus, lucrările propuse sunt impetuos necesare şi oportune.
Documentaţia de Avizare a Lucrărilor de Intervenţii, “Pasarela Gelu-Crizantemelor” a fost întocmită de către SC Pod Proiect SRL- Iaşi în baza contractului de prestare de servicii nr. 34/16.03.2018.

În vederea realizării investiţiei este necesară aprobarea Documentaţiei de Avizare a Lucrărilor de Intervenţii  “Pasarela Gelu-Crizantemelor”.

2. Schimbări preconizate şi rezultate aşteptate
Obiectivele preconizate a se îndeplini odată cu realizarea investiţiei sunt:

     •
asigură traversarea canalului Bega atât pietonal cât şi ciclist  în condiţii bune de siguranţă şi confort; 
•
crează premisele dezvoltării ulterioare a zonei;

•
se asigura o îmbunătăţire a aspectului arhitectural al zonei si al oraşului;

•
economie in ceea ce priveste costurile de mentenanta;
• creşterea mobilităţii populaţiei şi sigurantei pietonilor;
• îmbunătăţirea condiţiilor de mediu prin aportul pomilor nou plantaţi.
 Concluzii


Prin urmare, în conformitate cu art. 139 şi art.196 alin.1 lit.a) din OUG nr.57/03.07.2019 privind Codul administrativ şi Ordinul nr.49/27.01.1998 cap.3, pct.3.8. supun spre dezbatere şi aprobare proiectul de hotărâre privind aprobarea Documentaţiei de Avizare a Lucrărilor de Intervenţii pentru obiectivul de investiţie – “Pasarela Gelu-Crizantemelor”.

